Para outras páxinas con títulos homónimos véxase: Delphinus.

| *Delphinus*Golfiños comúns |
| --- |
| Golfiños comúns
Tamaño comparado co dun humano |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Subclase: | Theria |
| Infraclase: | Eutheria |
| Orde: | Cetacea |
| Suborde: | Odontoceti |
| Infraorde: | Delphinida |
| Superfamilia: | Delphinoidea |
| Familia: | Delphinidae |
| Subfamilia: | Delphininae |
| Xénero: | ***Delphinus***Linnaeus, 1758  |

 |
| Especies |
| Referencia:* *Delphinus capensis*
* *Delphinus delphis*
 |
| Sinonimia |
| Referencia:* *Eudelphinus* P.-J. van Bénéden e Gervais, 1880
* *Rhinodelphis* Wagner, 1846
 |

**Delphinus** é un xénero de cetáceos odontocetos da familia dos delfínidos que comprende dúas especies coñecidas como **golfiños comúns** ou **delfíns comúms**.

Son golfiños oceánicos propios das augas tropicais e subtropicais próximasa ás costas de ambas as beiras do Atlántico norte, do Índico e do Pacífico.

Etimoloxía
----------

O xénero *Delphinus* tomouno Linneo do nome latino do golfiño (ou delfín) común, *delphīnus, -i*, nome que, á súa vez, deriva do grego δελφίς (*delphís*), "delfín", ou δελφύς (*delphýs*).

Taxonomía
---------

Ata 1994, cando se recoñeceu como especie diferente a *Delphinus capensis*, que definira Gray en 1828, críase que era a única especie do xénero *Delphinus*. Posteriormente, en 1971, Van Bree definiu unha terceira especie, *Delphinus tropicalis*, pero na actualidade non é admitida pola comunidade científica, e os ictiólogos considérana como unha subespecie de *Delphinus capensis*, clasificada hoxe como *Delphinus capensis tropicalis* Jefferson & Van Waerebeek, 2002.

### Especies e subespecies

* **Xénero *Delphinus***
	+ *Delphinus capensis* Gray, 1828
		- *Delphinus capensis capensis* Jefferson & Van Waerebeek, 2002 — do océano Pacífico e as costas africanas e suramericanas.
		- *Delphinus capesis tropicalis* Jefferson & Van Waerebeek, 2002 — do mar Vermello e o océano Índico.
	+ *Delphinus delphis* Linnaeus, 1758
		- *Delphinus delphis delphis* Linnaeus, 1758 — do Atlántico europeo e norteamericano e o Pacífico tropical.
		- *Delphinus delphis ponticus* Barabash, 1935 — do mar Negro.

Distribución xeográfica
-----------------------

* Distribución de  
*Delphinus capensis*
* Distribución de  
*Delphinus delphis*

Características
---------------

Teñen unha lonxitude corporal nos adultos que pode oscilar entre os 2 e os 2,6 m, e un peso de entre os 70 e os 135 kg. Os machos son lixeiramente máis grandes que as femias.

O corpo é esvelto, hidrodinámico, delgado, e un fociño longo, máis longo en *Delphinus capensis*, e de cor gris escura ou negra, aínda que pode ter a punta branca; hai unha pregadura ben marcada entre o bico e a fronte, que descende desde o alto da cabeza en suave declive. Na boca teñen entre 80 e 120 dentes cónicos, pequenos, simliares (homodonte), en cada maxilar.

Presentan unha aleta dorsal alta, situada no centro do lombo, e de forma que pode variar entre a falciforme á case triangular, e a súa cor pode oscilar entre a negra a practicamente a branca agrisada, cos bordos máis escuros, grises ou negros. As aletas pectorais son relativamente pequenas, anchas, de cor negra ou gris, e cos extremos lixeiramente acabados en punta; os bordos da punta son convexos. O pedúnculo caudal é fino, de cor gris clara, e a aleta caudal é de cor gris escura ou negra, cunha lixeira fendedura separando os dous lobos, que teñen os extremos dirixidos cara a atrás e están rematados en punta.

A coloración é moi vistosa, máis apagada en *Delphiunus capensis*, co lombo gris, negro, negro purpúreo ou apardazado, que forma unha "V" ou unha "X" debaixo da aleta dorsal, como *debuxando a súa sombra* (deseño denominado "en reloxo de area"), que se vai aclarando no pedúnculo caudal. O ventre é branco ou de cor crema, que se ve interrompida por unha ou dúas liñas amarelas ou grises, descontinuas; na rexión torácica dos flancos presenta unha mancha (o chamado *parche torácico*) de cor amarelada ou crema torrada. Ao redor dos ollos levan un anteface negro, que se prolonga ata o bico. Presentan, tamén, unha estreita banda escura desde a aleta pectoral ata o centro do maxilar inferior.

Bioloxía
--------

*Artigo principal**:* Golfiño común#Bioloxía.

Diferenzas entre as dúas especies
---------------------------------

*Véxase tamén**:* Golfiño común.
Grupo de *Delphinus capensis*.
A diferenza máis evidente entre o *Delphinus delphis* e *Delphinus capensis* é a lonxitude e a anchura do peteiro. Porén, hai tamén outros trazos distintivos.

*D. delphis* ten o corpo algo máis repoludo, a cabeza máis arredondada, un debuxo máis complexo no seu bico, o anteface máis chamativo, unha banda máis estreita entre a mandíbula interior e as aletas pectorais e unhas cores máis brillantes, e adoita vivir máis lonxe das costas.

*D. capensis* ten un perfil máis fino, pouco ou nada de branco entre o ollo e a aleta pectoral, a fronte máis suave, o debuxo do bico moito máis simple e unhas cores máis apagadas, e normalmente vive máis preto da costa. Tamén hai diferenzas de comportamento entre ambas as especies.

Notas
-----

1. 1 2 3  *Delphinus* Linnaeus, 1758 en ITIS.
2. 1 2  Hammond, P. S. Bearzi, G. Bjørge, A. Forney, K. Karczmarski, L. Kasuya, T. Perrin, W. F. Scott, M. D. Wang, J. Y. Wells, R. S. & Wilson, B (asesores) (2008): *Lista vermella* Arquivado 18 de setembro de 2018 en Wayback Machine. de especies ameazadas da UICN.
3. ↑  "Charlton T. Lewis, Charles Short, A Latin Dictionary, delphīnus". *www.perseus.tufts.edu*. Consultado o 2021-02-12.
4. 1 2  Henry George Liddell, Robert Scott, *A Greek-English Lexicon*
5. 1 2  WoRMS
6. 1 2 3 4  Carwardine, M. (1995), pp. 164-167.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Delphinus*** |

|  |  |
| --- | --- |
|  | Wikispecies posúe unha páxina sobre:  ***Delphinus*** |

### Bibliografía

* Carwardine, Mark (1995): *Ballenas, delfines y marsopas. Guía visual de todos los cetáceos del mundo*. Barcelona: Ediciones Omega. ISBN 84-282-1037-3.
* Kowalski, Kazimerierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* Mead, J. G. e Brownell, R. L. Jr. (2005): "Order *Cetacea* en: Wilson, D. E. e Reeder, D. M. *Mammal Species of the World* (3rd ed.) Johns Hopkins University Press. pp. 723–743. ISBN 978-0-8018-8221-0.
* Perrin, William F.; Bernd Wursig e J. G.M. Thewissen (Eds.) (2008): *Encyclopedia of Marine Mammals*, Second Edition. Academic Press. ISBN 978-0-12-373553-9.
* Rice, Dale W. (1998): *Marine mammals of the world: systematics and distribution*. Society of Marine Mammalogy / Special Publication Number 4. ISBN 978-1-891276-03-3.
* Stewart, Brent S.; Phillip J. Clapham, James A. Powell e Randall R. Reeves (2002): *National Audubon Society Guide to Marine Mammals of the World*. ISBN 0-375-41141-0.

### Outros artigos

* Cetáceos
* Odontocetos
* Delfínidos
* Delphinus delphis

### Ligazóns externas

* *Delphinus* en ADW *(en inglés)*

|  |  |
| --- | --- |
| Control de autoridades | 
* Wd: Q312257
* MAG: 2777726121

 |

|  |  |
| --- | --- |
| Identificadores taxonómicos | 
* ADW: Delphinus
* BioLib: 20806
* Dyntaxa: 1008669
* EPPO: 1DLPNG
* Fossilworks: 36703
* GBIF: 2440326
* iNaturalist: 41524
* IRMNG: 1307297
* ITIS: 180437
* MSW: 14300043
* NBN: NBNSYS0000188742
* NCBI: 9727
* Plazi: ID
* Soortenregister: 138925
* WoRMS: 137015
* ZooBank: ID

 |

|  |  |
| --- | --- |
| Identificadores | 
* MeSH: D050696

 |